stanford-oval/wikipedia huggingface dataset:
סולאנז' נואלס
הקריירה > 2015–הווה: A Seat at The Table

ב-15 במאי 2015 ביצעה סולאנז' בפעם הראשונה באירוע בחסות HBO את השיר Rise, שיר שנוצר בהשראת האלימות המשטרתית בפרגוסון ובולטימור, ובעקבות המחאות.
ביולי 2015, נואלס הודיעה שאלבום האולפן השלישי היה כמעט גמור. ביום ההולדת השלושים שלה, 24 ביוני 2016, היא הצהירה כי היא סיימה את העבודתה על אלבום האולפן השלישי שלה A Seat at The Table. האלבום הופץ ב-30 בספטמבר 2016, וזכה לשבחי הביקורת. זה הפך לאלבום הראשון שלה שנוחת במקום הראשון בארצות הברית. זה גרם לה ולאחותה ביונסה להיות האחיות היחידות שהצליחו להביא אלבום שנחת במקום הראשון באותה שנה. מאוחר יותר באותה שנה זכתה סולאנז' בפרס גראמי הראשון שלה עבור השיר Cranes In The Sky
דיסקוגרפיה > אלבומי אולפן

2003: Solo Star
2008: Sol-Angel and the Hadley St. Dreams
2016: A Seat at the Table
2019: When I Get Home
דיסקוגרפיה > אלבומי אוסף

2013: Saint Heron
דיסקוגרפיה > מיני-אלבומים

2012: True
הופעות > סיבובי הופעות

2003: Solo Star Tour
2008: The Art of Love Tour
2008: Solange Presents Sol-Angel and the Hadley St. Dreams Tour
2012: True Promo Tour
2017: Orion's Rise
פילמוגרפיה > טלוויזיה

| שנה | כותרת | התפקיד | הערות |
| --- | --- | --- | --- |
| 2001 | דיוקן אינטימי | עצמה | פרק 1 |
| 2002 | המשפחה הגאה | שאנל | פרק 1 |
| 2002 | טאינה | רייצ'ל | פרק 1 |
| 2002 | טאף | עצמה | 2 פרקים |
| 2003 | רכבת הנשמה. | עצמה | פרק 1 |
| 2003 | פרסי המוזיקה האמריקאית ה-30 | עצמה | טקס פרסים |
| 2003 | תוכנית היום | עצמה | פרק 1 |
| 2003 | האחים גרסיה | עצמה | פרק 1 |
| 2004 | אחד על אחד | שרלוט | פרק 1 |
| 2005 | הקשיבו! | אריקה | פרק 1 |
| 2008 | הלוחשת לרוחות | הזמר | פרק 1 |
| 2008 | לינקולן הייטס | עצמה | פרק 1 |
| 2010 | יו גאבה גאבה! | עצמה | פרק 1 |
פילמוגרפיה > סרטים

| שנה | כותרת | התפקיד | הערות |
| --- | --- | --- | --- |
| 2004 | Johnson Family Vacation | ניקי ג'ונסון |  |
| 2006 | Bring It On: All or Nothing | קמיל |  |
הערות שוליים

↑  "Beyoncé Knowles' Biography". Fox News Channel. 15 באפריל 2008. אורכב מ-המקור ב-2012-01-30. נבדק ב-2020-06-13. {{cite news}}:  (עזרה)
↑  Smolenyak, Megan (12 בינואר 2012). "A Peek into Blue Ivy Carter's Past". The Huffington Post. נבדק ב-30 בינואר 2012. {{cite news}}:  (עזרה)
↑  Daniels, Cora; Jackson, John L. (2014). Impolite Conversations: On Race, Politics, Sex, Money, and Religion. p. 198. ISBN 9781476739113. נבדק ב-10 ביוני 2015. {{cite book}}:  (עזרה)
↑  "Solange Knowles Q&A". Cosmo Girl. 25 באוגוסט 2008. אורכב מ-המקור ב-2009-08-10. נבדק ב-10 בדצמבר 2008. {{cite web}}:  (עזרה)
↑  Thrills, Adrian (2008-08-07). "Little sis Solange emerges from 'bootylicious' Beyoncé's shadow". Daily Mail. London. נבדק ב-2008-11-06.
↑  Manning, Kara (2000-10-09). "Destiny's Child Has Tough Backstage Break". MTV. נבדק ב-2008-11-04.
↑  Moss, Corey (2002-03-18). "Solange, Beyoncé's Lil' Sis, Says She's No Destiny's Child". MTV. נבדק ב-2008-11-04.
↑  "Solange Unveils New Song "Rise," Inspired By Ferguson & Baltimore: Watch". Music News, Reviews, and Gossip on Idolator.com.
↑  "Solange's New Album is Completed". Fuse.tv. 24 ביוני 2016. נבדק ב-25 ביוני 2016. {{cite web}}:  (עזרה)
↑  Mary J. DiMeglio, "Solange Drops New Album, 'A Seat at the Table': Listen," Billboard, September 30, 2016.
| --- | --- |
בקרת זהויות :  NLI: 987007401208705171  BNE: XX4739712  BnF: cb155235994 (data)  GND: 135330076  ISNI: 0000 0001 1614 4576  LCCN: no2002063832  MusicBrainz: 410e7fd3-b865-4fa0-bb18-1b7fd53382ca  NLA: 42351502  NTA: 069674205  RERO: 02-A026898281  Trove: 1457648  VIAF: 29839991   WorldCat (עם VIAF): 29839991
אגם מוריין

| --- | --- |

 מידע כללי
 סוג:  אגם 
 מידות
 שטח:  0.5 קילומטר רבוע
 מידע נוסף
 מדינות באגן הניקוז:  קנדה קנדה
 קואורדינטות:  51°19′21″N 116°11′08″W﻿ / ﻿51.3225°N 116.18555555556°W﻿ / 51.3225; -116.18555555556
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי אגם מוריין(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי אגם מוריין(למפת אלברטה רגילה) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתאגם מוריין(למפת אלברטה מוגדלת) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתאגם מוריין
 
אגם מוריין (באנגלית: Moraine Lake - מילולית: אגם המורנה) הוא אגם קרחוני בהרי הרוקי הקנדיים בשטח הפארק הלאומי באנף, בפרובינציית אלברטה שבקנדה. האגם נמצא 14 קילומטרים מהכפר לייק לואיז, בעמק עשר הפסגות. האגם נמצא בגובה של 1,885 מטרים מעל פני הים. שטחו של האגם 485 דונמים.
האגם, בהיותו אגם קרחוני, מגיע לשיא גודלו ושיא מפלסו באמצע חודש יוני. בשל היותו אגם קרחוני צבעו גוון ייחודי של כחול, עקב קמח הסלעים שזורם עם מי הקרחונים.
תיירות

האגם נחשב ליפה באגמי הרי הרוקי הקנדיים, והוא אחד משלושת אתרי הביקור המרכזיים של הפארק הלאומי (אחרי באנף, ואגם לואיז).
תיירות > מסלולי הליכה

סביב האגם מספר מסלולי הליכה הפתוחים מעת לעת. השביל בו עושים מרבית תיירים שימוש הוא שביל רוקפייל (The Rockpile Trail) העובר על המורנה. אורכו של שביל זה 300 מטרים ובו הפרש גבהים של 24 מטרים, וממנו נשקף נוף מרהיב של האגם, והוא אחד האתרים המצולמים ביותר בכל קנדה.
בסמוך לשביל המורנה מתחיל שביל אגמי קונסולישן (the Consolation Lakes trail), שאורכו 3 קילומטרים, ובו הפרש גבהים של 90 מטרים. שביל מקשר בין אגם קונסולישן התחתון לאגם העליון.
תיירות > נוף עמק עשר הפסגות

נוף ההרים שמאוחרי האגם (נוף עמק עשר הפסגות) מכונה בשם "נוף עשרים הדולרים" מאחר שנוף זה הופיע על צידו האחורי של שטר ה-20 דולרים הקנדיים בסדרת השטרות שהודפסה בין השנים 1969 ו-1979.
גלריה

סירות קאנו על גדת האגם.
אגם קונסולישן התחתון.
אגם מוריין - "נוף עשרים הדולרים"
אגם מוריין - צבעו הכחול הבוהק מקורו ב"קמח סלעים" שנסחף עם מי הקרחונים המזינים את האגם.
המורנה שבקצה האגם
הערות שוליים

1 2  אתר הפארק הלאומי באנף
↑  תיאור האגם באתר earthpano
1 2  ודל, פגי, באנף - אוצר הרי הרוקי
↑  מצגת של אתר בנק קנדה, עמ' 56
ההר השחור (קנברה)

| --- | --- |

ההר השחור ומגדל ההר השחור כפי שנצפים מעבר לאגם בארלי גריפין
 מידע כללי
 גובה:  812 מטרים
 מדינה:  אוסטרליה 
 מיקום:  טריטוריית הבירה האוסטרלית, אוסטרליה
 רכס הרים:  רכסי ברינדבלה 
 העפלה ראשונה:  1820
 מסלול ההעפלה הקל:  הליכה או נסיעה
 קואורדינטות:  35°16′26″S 149°05′52″E﻿ / ﻿35.273836111111°S 149.0978°E﻿ / -35.273836111111; 149.0978
  (למפת אוסטרליה מוגדלת) בריזבן סידני מלבורן הובארט אדלייד פרת' דרוויןההר השחור(למפת אוסטרליה רגילה) בריזבן סידני מלבורן הובארט אדלייד פרת' דרוויןההר השחור(למפת טריטוריית הבירה האוסטרלית רגילה) ההר השחור(למפת טריטוריית הבירה האוסטרלית מוגדלת) ההר השחור
 
ההר השחור (באנגלית: Black Mountain) הוא הר קטן בגובה 812 מטר מעל גובה פני הים, שממוקם ממערב לרובע העסקים בקנברה בחוף הצפוני של אגם בארלי גריפין, שבטריטוריית הבירה האוסטרלית באוסטרליה. ההר השחור מוגן מפני עבודות פיתוח על ידי פארק הטבע קנברה, והוא מכוסה בעיקר בצמחייה מקומית ומשמש מקום לחיות בר.
מיקום ומאפיינים

ההר ממוקם ממערב לקמפוסים הראשיים של האוניברסיטה הלאומית של אוסטרליה, ויחד עם רכס ברוס, יוצר גבול טבעי ממערב וצפון מערב לעיר קנברה. ההר בגובה 256 מטרים מעל גובה פני המים של אגם בארלי גריפין אשר שוכן למרגלות ההר. קרוב לנקודה הגבוהה ביותר בהר נמצא מגדל ההר השחור (בעבר מגדל טלסטרה ומגדל טלקום אוסטרליה), מגדל תקשורת המתנשא לגובה 195 מטרים מעל הפסגה.
הגנים הבוטניים הלאומיים של אוסטרליה וארגון המחקר לתעשייה ומדע חולקים את הבסיס המערבי של ההר השחור, ליד האוניברסיטה הלאומית של אוסטרליה.
ההר השחור נקרא במקור הגבעה השחורה.
גאולוגיה

רוב ההר השחור מורכב מאבן חול המכיל קוורץ לבן. מקורו בעידן סילור. על מדרונות דרום מזרח וצפון מערב יש פצלים. כמו כן מכיל ההר אבן בוץ בצפון.
הפארק הלאומי פירנאים

| --- | --- |

ההר פיק דו מידי ד'אוסאו בפארק הלאומי פירנאים
 מידע כללי
 תאריך הקמה:  23 במרץ 1967 
 נתונים ומידות
 שטח:  457 קילומטר רבוע, 45,707.0 הקטאר
 מיקום
 מדינה:  צרפת צרפת
 מיקום:  הפירנאים העליונים 
 קואורדינטות:  42°49′39″N 0°10′33″W﻿ / ﻿42.8275°N 0.17583333333333°W﻿ / 42.8275; -0.17583333333333
 אתר רשמי
 
נוף בפארק הלאומי פירנאים - עמק אספה למרגלות ההרים, על גבול צרפת וספרד
הפארק הלאומי פירנאים (בצרפתית: Le Parc national des Pyrénées) הוא פארק לאומי הממוקם במחוז הפירנאים העליונים והפירנאים האטלנטיים בצרפת. הפארק כולל בעיקר חלקים נרחבים מהרי הפירנאים וסביבתם.
גאוגרפיה

הפארק ממוקם לאורך הגבול בין צרפת וספרד. הוא כולל בעיקר נוף הררי של הרי הפירנאים. מתקיימות בו מגוון פעילויות למטיילים, כגון טיולים רגליים, סקי, טיפוס הרים, ותצפית בחיות הבר.
הפארק נוסד ב-1967 כאתר מורשת טבעי, ללא מחסומים או גדרות, שבו בעלי החיים מסתובבים בחופשיות. בפארק גדלים כ-70 מיני בעלי חיים, והוא מוקדש לשימורם ולחקר עולם החי והצומח בו.
הצד מזרחי של הפארק מהווה חלק מאתר המורשת העולמית "פירנאים - מון פרדו" (Pyrénées – Mont Perdu), הממוקם בהרי הפירנאים סביב גבול צרפת וספרד, וכולל את מונטה פרדידו. האתר הוכרז ב-1997.
הערות שוליים

↑  Pyrenees - Mont Perdu, United Nations Environment Program - World Conservation Monitoring Centre
| --- | --- |
בקרת זהויות :  BnF: cb11866049q (data)  GND: 4571538-5  ISNI: 0000 0001 2197 5999  NKC: ge1198641  SUDOC: 027581039  VIAF: 163974500   WorldCat (עם VIAF): 163974500
הר אובליסק (קולומביה הבריטית)

ערך זה עוסק בהר בקולומביה הבריטית שבקנדה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  2,502 מ' 
 מדינה:  קנדה 
 מיקום:  קולומביה הבריטית, קנדהקנדה
 רכס הרים:  רכס וייטמאנטל 
 קואורדינטות:  51°11′59″N 125°24′11″W﻿ / ﻿51.19967°N 125.403°W﻿ / 51.19967; -125.403
  (למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט הר אובליסק(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט הר אובליסק(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי הר אובליסק(למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי הר אובליסק
 
הר אובליסק (באנגלית: Obelisk Mountain) הוא הר בקצה הצפון-מערבי של רכס וייטמאנטל בהרי החוף של פרובינציית קולומביה הבריטית שבקנדה.
הרכס ממוקם בחם קרחון ספלינטר שממערב לו, וקרחון מארוול שמצפון לו.
גובהו של ההר 2,502 מטרים מעל פני הים; ההר מתנשא 112 מטרים מעל סביבתו.
ההר הוא ההר ה-11 בגובהו ברכס וייטמנאטל, והר ה-572 בגובהו בהרי החוף.
הערות שוליים

1 2 3 4  מידע גאוגרפי
1 2 3  מידע על גובהו של ההר
↑  לפי מקור אחר גובהו של ההר 2,463 מטרים מעל פני הים
יעקב סיניגאליאה

| --- | --- |
 לידה:  סניגליה, איטליה
 פטירה:  1840
 כינוי:  שבת של מי
 מקום פעילות:  אנקונה, איטליה
 תחומי עיסוק:  ספרות תורנית, ובעיקר פרשנות התלמוד
 תלמידיו:  רבי דוד אברהם חי ויונאטי
 בני דורו:  רבי חיים יוסף דוד אזולאי; רבי יוסף דוד זינצהיים
 חיבוריו:  שבת של מי, ועוד (ראו להלן: כתביו)
 אב:  רפאל יששכר
 
רבי יעקב שמשון שבתי סינגאליאה (לפעמים: סיניגאליא, נפטר 1840) היה רב ופרשן בסניגליה ובאנקונה שבאיטליה, מחבר ספר שבת של מי.
ביוגרפיה

נולד לרבי רפאל יששכר בסניגליה. למד את תורתו מפי רבי אברהם ישראל ועבר בשלב מוקדם בחייו לאנקונה, הואיל ושם היה מרכז יהודי גדול.
התכתב עם החיד"א, שאף פגש אותו כשהיה רבי יעקב בחור וכינה אותו "אהובנו" ו"ידידינו" מכתביהן עסקו בענייני הלכה וקבלה. בשנת ה'תקמ"ז, עת רצה הרב סינגאליאה להוציא לאור את פירושו על ספר פסח מעובין לרבי חיים בנבנישתי, שלח לחיד"א בקשה להסכמה אך מסיבות צדדיות נענה לו האחרון בשלילה. עסק בהוראה או במשרה רבנית אחרת. נשא ונתן עם רבי יוסף דוד זינצהיים, שגם נתן הסכמות לספריו.
בשנת ה'תקפ"ו (1826), לאחר פטירת רבי רפאל ישעיה אזולאי בנו של "החיד"א", התמנה במקומו רבי יעקב שמשון שבתי לרב העיר אנקונה. מלבד זאת, במהלך חייו לא נשא משרה תורנית כלשהי. כתב חיבורים רבים בתחומים תורניים רחבים. עסק במסחר, והיה אדם אמיד ובעל נכסים, ואף פרנס חסרי אמצעים וסיפק את צורכיהם.
כתב ספרים רבים מאד ברוב מקצועות התורה. ספרו "שבת של מי" התפרסם מאד ונדפס פעמים רבות. מהרי"ץ דושינסקי לא היה מזיז את הספר משלחנו כשלימד את בני ישיבתו מסכת שבת.  סגנון כתיבתו היה ספרותי ועשיר, ונטה גם להיות מליצי; הדבר מובע בעיקר בהקדמותיו לספריו. רבים מכתביו טרם הובאו לדפוס.
בצוואתו הורה שלא יכתבו על מצבתו כל תואר של כבוד, מלבד "חשקן בתורה".
ספריו

ספר שבת של מי (ליוורנו תקס"ז) - על מסכת שבת ובסופו השמטות ומפתחות בשם מוצאי שבת ונלוה לו ספר יעקב לחק כולל קונטרס קשיא סיפא שישים דברים קשי ההבנה בש"ס ופוסקים, קונטרס למודי ה' שו"ת וחידושים, ומפתחות לקונטרס קשיא סיפא בשם חזות קשה, ומפתחות לקונטרס לימודי ה' בשם עין יעקב, כל אלו נדפסו בכרך אחד.
ספר אביר יעקב (פיסא תקע"א) - חידושים על מסכת כריתות ובסופן קונטריס סימנים דאורייתא מפתחות ותיקוני הטעות והשמטות, קונטרס שומר שבת, השמטות לספרו שבת של מי והגהות לקונטרס מוצאי שבת, עלי חק, השמטות ותיקונים לספרו "יעקב חק" ובסופו מפתח כללי הש"ס ולוח הטעיוות.
ספר נזיר שמשון (פיסא תקע"ג) - חידושים על משניות ובסופו קונטריס זכרונות שופרות - מפתחות לספר.
ספר מתת אלהים (פיסא תקפ"א) - חידושים למסכת מגילה, תענית, תמיד, ובסופו קונטרס לקט שכחה.
ספר "מגד שמים (ליוורנו תר"ד) - שו"ת.
מתן בסתר (ליוורנו תר"ג) - שיטה על מסכת מעילה תמורה ונדה, יצא מחדש בשני חלקים בהוצאת זכרון יהודה (ירושלים תש"ן).
פיסת בר (פיסא תקע"ג) - חידושים על מסכת מנחות עם קונטרס מפתחות בשם פיתחא בקרן זווית וחידושים על מסכת קנים, מדבר צין שני חלקים, חלק א' ליקוטים מפי ספרים, לישני דרבנן דמרגלא בפימייהו, במערכות כסדר א' ב' ובסופו קונטריס מפתחות בשם פיתוחי חותם, חלק ב' - כללי הש"ס. יצא מחדש בהוצאת מכון ירושלים תשפ"ב.
מכשירי פסחא - דיני הגעלת כלים. הודפס בשנת ה'תקמ"ז כנספח לספר "פסח מעובין" של רבי חיים בנבנישתי.
כתבים נוספים ממנו הודפסו בכתבי עת שונים.
מטה עֹז - פירוש על מסכתות ערכין וזבחים בתלמוד בבלי, כולל קונטרס מפתח עניינים בשם "מילי דרבנן". הפירוש על מסכת ערכין הודפס בכתב העת מוריה.
הקשורים ליעקב - חידושים על תהילים, משלי וספר איוב.
זאת נחמתי - פירוש על מדרש תנחומא.
כבושי דרחמנא - פירוש על ספר הזוהר.
מדבר צין :
חלק א' - ליקוטים מספרים שונים, על מטבעות לשון של חכמי הדורות.
חלק ב' - כללי התלמוד.
עין ראה - רשימות שונות, בעיקר בתחומי הביבליוגרפיה, הביוגרפיה וכללי התלמוד.
סדר המצוות - על תרי"ג מצוות. וקונטרס צווה ישועות יעקב - צוואות שציווה המחבר לבניו וביניהם שיקברו כתבי היד מספריו שנדפסו עמו בקבר.
עלי עין - על מאמרים מהספר עין יעקב, וחלק ב' מספר נזיר שמשון עם קונטרס "אלה שמות בני ישראל' שהזכירם המחבר.
לקריאה נוספת

אביר יעקב, הוצאת חברת אהבת שלום, מבוא.
מתן בסתר (ירושלים תש"ן) הוצאת זכרון יהודה, עמוד 3 והלאה
הערות שוליים

↑  בשו"ת "מגד שמים", ליבורנו תר"ד, חתם את שמו: "קיש קרי"א".
↑  ראו: מאיר בניהו, רבי חיים יוסף דוד אזולאי, יד יצחק בן-צבי ומוסד הרב קוק, ירושלים תשי"ט, עמ' קפ"ו, באיגרת לבנו רבי רפאל ישעיה אזולאי, וכן בעמ' רנ"ה.
↑  החיד"א קיבל על עצמו שלא לתת הסכמות לספרים, תשובות או פסקי הלכה
↑  שבת של מי, מהדורת רבי הלל גרינפלד, מבוא
↑  בהם: פירוש על מסכת פסחים, מוריה, גיליון שפ"ח-ש"ץ, ירושלים תשע"ד, עמ' מ"א-מ"ו.
↑  מוריה, גיליון ת"ל-תל"ב, ירושלים תשע"ט, עמ' ס'-ס"ח.
↑  בספרו "אביר יעקב", דף צ"ו, עמוד ב', הוא מופיע בשם "לשון לימודים".
| --- | --- |
בקרת זהויות :  NLI: 987007306823505171  ISNI: 0000 0000 6693 6072  LCCN: nr89002895  NTA: 297802941  VIAF: 2313070   WorldCat (עם VIAF): 2313070
אינלנד פורטס

| --- | --- |
אין תמונה חופשית
 מידע כללי
 גובה:  1,796 מ' 
 מיקום:  אזור הברית האנטארקטית,
 רכס הרים:  רכס אסגארד 
 קואורדינטות:  77°37′00″S 161°08′00″E﻿ / ﻿77.616666666667°S 161.13333333333°E﻿ / -77.616666666667; 161.13333333333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאינלנד פורטס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאינלנד פורטס
 
אינלנד פורטס (באנגלית: Inland Forts; מילולית: מבצרי היבשה) הם שרשרת של פסגות המשתרעות בין הר נורת'ווסט להר סנט פול, ברכס אסגארד בארץ ויקטוריה שבאנטארקטיקה.
גאוגרפיה

שיא גובהה של שרשרת ההרים 1,796 מטרים מעל פני הים.
גאוגרפיה > הפסגות

מעוז מאטוקס
פסגת סאת'רלנד
פסגת וולאק
היסטוריה > גילוי ההרים

שרשרת ההרים התגלתה על ידי משלחת דיסקברי אשר חקרה את אנטארקטיקה בין השנים 1901–1904.
היסטוריה > מקור השם

שמה של שרשרת ההרים ניתן לה על ידי משלחת דיסקברי. שמה של שרשרת ההרים ניתן לה בשל המראה שלה דמוי מגדלי מבצר.
לקריאה נוספת

• James G. Bockheim, editor, , P 133
• , P 36
הערות שוליים

1 2 3  מידע גאוגרפי והיסטורי
↑  מידע גאוגרפי
↑  מקור השם, ותמונות הממחישות את ההרים דמויי המבצרים, באתר הגאזט האנטארקטי של ממשלת ניו זילנד
| אתרים ברכס אסגארד |
| --- | --- | --- |
| הרים | אוטגארד • אובליסק • אודין • אוליבר • בול • גרנדל • דרבי • האריס • הארפ • הול • וולגר • לוקי • ליונס • מטרהורן • נוקס • פונדר • פנורמה • פריה • פרק • קולמן • ת'ור |  |
| רכסי הרים | אינלנד פורטס • גבעות מקדונלד • רכס פלינט |  |
| מצוקים | הות'ם |  |
| עמקים | טירול • יוטונהיים • ניבלונגן • פירס • פנריר |  |
| קרחונים | אלבריך • ביאוולף • חבר העמים • פאונטיין • קונרואו • קטספו • ריפיטר |  |
אודם (מושב)

| --- | --- |

מדינה: ישראל ישראל
מחוז: הצפון
מועצה אזורית: גולן
גובה ממוצע: ‎1,050 מטר
תאריך ייסוד: 1975
תנועה מיישבת: העובד הציוני
סוג יישוב: מושב שיתופי
נתוני אוכלוסייה לפי הלמ"ס לסוף 2023
  - אוכלוסייה: 292 תושבים
    - מתוכם, תושבי ישראל: 292 תושבי ישראל
 מפת מיקום  מפה דינמית   (למפת אצבע הגליל מוגדלת) אודם(למפת אצבע הגליל רגילה) אודם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אודם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אודם33°11′37″N 35°44′58″E﻿ / ﻿33.193491324532°N 35.7495347958852°E﻿ / 33.193491324532; 35.7495347958852  heמפת היישובים של מועצה אזורית גולן באדום - אודם בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

אוֹדֶם הוא מושב עובדים בצפון רמת הגולן ומונה כ-65 משפחות. היישוב מכונה בפי תושביו "הר אודם".
היישוב ממוקם בתוך שמורת טבע, על הר אודם במרכז יער אודם בגובה 1,050–1,115 מטרים מעל פני הים, והוא היישוב היהודי השני בגובהו בישראל (אחרי נמרוד).
אטימולוגיה

מקורו של השם בצבעו האדום של הר הגעש עליו הוא שוכן, ונקרא בערבית: תל אל-אחמר (تل الأحمر) או ראס אל-אחמר (رأس الأحمر).
היסטוריה

הממשלה החליטה על הקמת היישוב בשנת 1975 בעקבות החלטת האו"ם שהשוותה את הציונות לגזענות. גרעין של תנועת העובד הציוני התיישב ב-1976 במחנה צבאי סורי נטוש בסמוך לברכת רם והקים שם את אודם כמושב שיתופי. עד 1977 עזבו רוב המתיישבים את המקום בשל הטמפרטורות הנמוכות בו והרוחות העזות. במאי 1981 הצטרפו לגרעין שנותר גרעין נוסף ונוסד יישוב הקבע.
בעשור השני של המאה ה-21 הוחלט לשנות את מבנה המושב ממושב שיתופי למושב עובדים, זאת במסגרת תוכנית של משרד החקלאות ופיתוח הכפר לעידוד צמיחה דמוגרפית בפריפריה. שינוי הסיווג של המושב הוכרז רשמית בינואר 2013, ותהליך השינוי הסתיים בפועל במהלך 2014.
כלכלה

כלכלת היישוב מתבססת על:
חקלאות,
תעשייה: מפעל "אודם פלסט" ליצור מוצרי פלסטיק.
נופש: חדרי אירוח, טיולים באטרקציות בסביבה, קטיף עצמי של פירות יער ודובדבן. בעבר פעל ביישוב מיזם "יער האיילים" שבו היו איילים נקודים, אך המקום נסגר לאחר שבעליו הורשע בשחיטת איילים, שלא כחוק.
יקב הר-אודם.
לקריאה נוספת

מיכה לבנה, גולן - 20 שנה ועוד 2000, משרד הביטחון – ההוצאה לאור, 1993
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  כל מקום ואתר, משרד הביטחון, 2002, עמ' 20-19
↑  חגי אשד, ישראל לא תשתף פעולה עם ההחלטה של המוע"ב, דבר, 2 בדצמבר 1975
↑  מאיר הראובני, בארבעת המאחזים בגולן עובדים בקצב מוגבר, מעריב, 10 בדצמבר 1975
↑  משרד החקלאות ופיתוח הכפר, שרת החקלאות ופיתוח הכפר אישרה את המלצת ועדת המנכ"לים הבין-משרדית לשינוי סיווג היישוב אודם בצפון רמת הגולן ממושב שיתופי למושב עובדים, 20 בינואר 2013
↑  מערכת הפורטל לחקלאות, טבע וסביבה, היישוב אודם ברמת הגולן הופך למושב עובדים, 20 בינואר 2013
↑  אלפי שאולי, דרושות משפחות ל-30 ישובים מרוחקים, באתר ynet, 30 בינואר 2013
↑  מיקי נירון, קהילה צומחת בלב היער מושב אודם, אתר שישי בגולן, 16 בנובמבר 2014
↑  אודם - טיולים, אטרקציות ומידע על הישוב, יער אודם והסביבה, באתר אודם
↑  אילנה קוריאל, חשד: לאחר שהורשע, הבעלים של יער האיילים בגולן המשיך לשחוט, באתר ynet, 6 באוקטובר 2022
| --- | --- |
בקרת זהויות :  NLI: 987007588152305171  VIAF: 138206753   WorldCat (עם VIAF): 138206753
דוב כחול טיבטי

| דוב כחול טיבטי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: דוביים
סוג:: דוב
מין:: דוב חום
תת־מין:: דוב כחול טיבטי
שם מדעי
 Ursus arctos pruinosus ‏בליית, 1854

דוב כחול טיבטי או דוב טיבטי (שם מדעי: Ursus arctos pruinosus) הידוע גם בשמות דוב הימלאיה כחול, דוב שלג ההימלאיה, דוב חום טיבטי ודוב הסוס (בטיבטית הוא ידוע בשם Dom gyamuk), הוא תת-מין של הדוב החום שנמצא בשפלה הטיבטית המזרחית. הדוב הכחול הוא אחד הדובים הנדירים ביותר בעולם, ונדיר לראותו בטבע. בנוסף הדוב הכחול ידוע במערב רק באמצעות מספר קטן של דגימות פרווה ועצם, וסווג לראשונה בשנת 1854.
היסטוריה טקסונומית

הדוב החום של גובי מסווג לפעמים כאותו תת-מין כמו הדוב הכחול הטיבטי; זה מבוסס על הדמיון המורפולוגי, והאמונה כי הדוב החום של גובי מייצג אוכלוסיית שרידים של הדוב הכחול. עם זאת, הדוב גובי מסווג לעיתים כתת-מין משל עצמו, ודומה מאוד לדובים חומים אסיאתיים אחרים.
בית גידול

המידע המצומצם הזמין על ההרגלים והטווחים של הדוב הכחול מעורר את ההשערה שייתכן לצפות מדי פעם בדוב מפסגות הרים גבוהים במהלך זמני אספקת מזון מופחתת, או בחיפוש אחר בן זוג.
מצב שימור

בשל המידע המוגבל מצב השימור המדויק של הדוב הכחול אינו ידוע. עם זאת, בארצות הברית המסחר בדגימות הדוב כחול או מוצרים מוגבל על ידי חוק המינים בסכנת הכחדה מ-1973. הוא מופיע גם בנספח I באמנה בדבר סחר בינלאומי בסוגים בסכנת הכחדה (CITES) כמין מוגן. הדוב הכחול ניצוד בשל חומצות המרה שלו אשר בשימוש ברפואה הסינית המסורתית, והוא בסכנת הכחדה גם בשל הפגיעה בבתי הגידול.
בתרבות

הדוב הכחול הוצע כאחת מההשראות האפשריות עבור התצפיות הקשורות לאגדה של יטי. משלחת מ-1960 בהנהגתו של סר אדמונד הילרי שחיפשה עדויות ליטי, חזרה עם שתי פיסות פרווה שזוהו על ידי המקומיים כ"פרוות יטי", שזוהו מדעית מאוחר יותר כמנות פרווה של הדוב הכחול.
ג'אונג וו-יאונג

ג'אונג וו-יאונג (בקוריאנית: 鄭優營; נולד ב-20 בספטמבר 1999) הוא כדורגלן דרום קוריאני המשחק כחלוץ או קשר התקפי באוניון ברלין מהבונדסליגה ובנבחרת קוריאה הדרומית.
קריירה

ב-30 ביוני 2017, חתם יאונג בבאיירן מינכן, אליה הגיע מהמועדון הדרום קוריאני אינצ'און יונייטד.
הוא ערך את הופעת הבכורה שלו בקבוצה הראשונה של באיירן מינכן במסגרת ליגת האלופות ב-27 בנובמבר 2018 מול בנפיקה ליסבון. ב-2 במרץ 2019 ערך הופעת בכורה בבונדסליגה בניצחון 1–5 על בורוסיה מנשנגלדבאך.
ב-19 ביוני 2019 חתם בפרייבורג.
ב-10 באוגוסט הוא ערך את הופעת הבכורה שלו בפרייבורג נגד מגדבורג בגביע הגרמני. עם זאת, הוא לא הופיע לאחר הופעת הבכורה שלו, וחזר לבאיירן מינכן בהשאלה, והיה שותף לתואר האליפות של קבוצת המילואים של המועדון.
ב-19 בספטמבר 2020 ערך הופעת בכורה בפרייבורג בבונדסליגה בניצחון 2–3 על שטוטגרט. ב-12 בדצמבר 2020 כבש את שערו הראשון בבונדסליגה, בניצחון 0–2 על ארמיניה בילפלד.
ב-11 ביולי 2023 חתם לשלוש שנים בשטוטגרט. בעונת הבכורה שלו בקבוצה, 2023/24, יאונג ערך 26 הופעות והבקיע שני שערים, וסייע לקבוצתו לסיים במקום השני המפתיע.
באוגוסט 2024 הושאל יאונג לעונה אחת לאוניון ברלין מהבונדסליגה.
קריירה > נבחרת קוריאה הדרומית

יאונג ערך את הופעת הבכורה שלו בנבחרת קוריאה הדרומית ב-25 במרץ 2021 במשחק ידידות נגד יפן, משחק אותו הפסידה נבחרתו 0–3. ב-16 בנובמבר 2021 יאונג הבקיע את שערו הראשון בנבחרת במוקדמות מונדיאל 2022 בניצחון 0–3 על עיראק.
נכלל בסגל נבחרת קוריאה הדרומית לטורניר מונדיאל 2022.
נכלל בסגל נבחרת קוריאה הדרומית לטורניר גביע אסיה 2023.
תארים

באיירן מינכן
אליפות גרמניה: 2018/2019
גביע גרמני: 2018/2019